4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ’ αριθ.37  της 16 Φεβρ./20 Μαρτ.1981(ΦΕΚ Α΄  66) Περί συμμετοχής της Ελλάδος εις την 6ην Αναπλήρωσιν των πόρων του Διεθνούς Οργανισμού Αναπτύξεως (IDA). 1.Εγκρίνει την, κατόπιν πληρώσεως των νομίμων διατυπώσεων, καταβολήν υπό της Τραπέζης της Ελλάδος δια λογαριασμόν του Ελληνικού Δημοσίου εις τον Διεθνή Οργανισμόν Αναπτύξεως (IDA), ποσού δραχμών ισοτίμου δολλαρίων έξ εκατομμυρίων (6.000.000), ως συμετοχήν της Ελλάδος εις την 6ην Αναπλήρωσιν των κεφαλαίων του οργανισμού τούτου. 2.Ορίζει όπως: α)Η καταβολή του απαιτουμένου ποσού γίνη δι’ ατόκου δανεισμού υπό της Τραπέζης της Ελλάδος προς το Ελληνικόν Δημόσιον, εξουσιοδοτουμένου, προς τούτο, του Υπουργού των Οικονομικών, όπως υπογράφη, ως εκπρόσωπος του Ελληνικού Δημοσίου, την οικείαν δανειακήν σύμβασιν και β)το ποσόν του δανείου πιστωθή εις τον παρά τη Τραπέζη της Ελλάδος λογαριασμόν καταθέσεως εις δραχμάς του Διεθνούς Οργανισμού Αναπτύξεως και καταβληθή παρ΄αυτής προς τον Οργανισμόν τούτον, επί τη βάσει εντολών του Υπουργού των Οικονομικών. 